A belga nagydíj időmérő edzésén a 11. rajtkockát szerezte meg. A vasárnapi futamon a rajtot követően a 8. helyre lépett előre, majd ezt követően Kimi Räikkönennel csatázott a pozícióért. A versenyt végül a 13. helyen fejezte be, megelőzve csapattársát, Esteban Gutiérrezt. Az olasz nagydíj időmérő edzésén meglepetésre a 3. rajtkockát szerezte meg. A futamon a rajtot követően vissza csúszott az 5. helye, ahol Nico Rosberggel csatázott. A verseny alatt Hülkenberg végig tartotta az 5. helyét és végül ebben a pozícióban intették le, ami csapata és saját magának is a legjobb helyezése volt a szezonban. A szingapúri nagydíj időmérőedzésén csapattársa mögött a 11. helyről rajtolhatott. A vasárnapi futamon sikerült a 9. helyen célba érnie, ami azt jelentette, hogy ismét sikerült pontot szereznie.